text: Бизнес форум и двустранни срещи в БудапещаХранително-вкусова промишленост | Хранително-вкусова промишленост
  Бизнес форум и двустранни срещи в Будапеща
  В рамките на посещението на българската делегация, между двете страни е договорено провеждането на бизнес форум с двустранни срещи в Будапеща с участието на представители на деловите среди на България и Унгария. Целта на бизнес форума е създаване на контакти между бизнеса от двете страни, запознаване със спецификата и възможностите на пазара, производствено коопериране, внедряване на добри производствени и търговски практики, и създаване на бизнес партньорства. Очакваният краен резултат е свързан с активизиране на стокообмена между България и Унгария, както и стимулиране на съвместните инвестиции.
  Във връзка с провеждането на Второто заседание на Междуправителствената българо-унгарска комисия за икономическо сътрудничество, Изпълнителната агенция за насърчаване на малките и средните предприятия (ИАНМСП) сформира бизнес делегация от представители на български предприятия от редица сектори на икономиката, включително земеделие, хранително-вкусова промишленост, в това число вино и алкохолни напитки, научно-изследователска и развойна дейност, технологии по опазване на околната среда, туризъм, фармация и др.